# sklêrijenn
## Brezhoneg
### Etimologiezh

    Savet diwar an anv-gwan sklaer hag al lostger -ijenn.

### Anv-kadarn

sklêrijenn /sklɛˈriːʒɛn/ benel (liester sklêrijennoù)
* Gouloù splann. Sklêrijenn an heol, al loar.
** Mes souden eur sklerijenn a baras en tenvalijenn an noz. — (Erwan ar Moal, Pipi Gonto, Kemper, 1925, p. 159.)
** Mar tarempredomp anezhañ, en stad vat, e silo en hon diabarzh ur sklêrijenn trec'h da holl vougennoù ar bed ; un nerzh da bareañ hon holl goulioù. — (Yann-Vari Perrot, Erwan ar Moal, Bue ar Zent, Montroulez, 1912, p. 190.)
** Sklêrijenn ha gor heol an nevezamzer a laka da sevel ha da zareviñ geot ar foenneier ha drevadoù ar parkeier. — (Tad Medar, An Tri Aotrou, 1981, p. 118.)
** - « [...] Ar prenestr a zo troet ouzh tu an hanternoz, ha sklerijenn al loar ne c'hell, e mod ebet, tizhout anezhañ. » — (Jakez Riou, An Ti Satanazet, Skridoù Breizh, 1944, p. 51.)
    Gwelout sklêrijenn:
** Meur a hini a lâre bezañ gwelet sklêrijenn er chapel, da hanternoz, ha klevet ha gwelet traoù spontus, ha den na grede tostaat eno, ur wezh ma vije deut an noz. — (Fañch an Uhel, Kontadennoù ar Bobl/1, Al Liamm, 1984, p. 293.)
* Bezañ, mont, dont er sklêrijenn:
** — [...]. Hastit buan dont ama er sklerijenn, [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 294.)
* Parañ ar sklêrijenn
** Mes souden eur sklerijenn a baras en tenvalijenn an noz. — (Erwan ar Moal, Pipi Gonto, Kemper, 1925, p. 159.)
** N'edo ket oc'h huñvreal, ha dihun mat e oa, rak pa voe dibikouzet ganti he daoulagad, e welas ar sklerijenn souezhus o parañ war ar prenestr [...]. — (Jakez Riou, An Ti Satanazet, Skridoù Breizh, 1944, p. 52.)
* Strinkañ sklêrijenn
** Al loar, o sevel, a strink war an douaroù, sklêrijenn c'hwek ha damsklaer. — (Brogarour, Onenn, Gwengamp, 1936, p. 94.)
* Kompren.
** Degas, reiñ sklêrijenn da unan bennak.

#### Deveradoù

* sklêrijennad
* sklêrijennadur
* sklêrijennañ
* sklêrijenner
* sklêrijennerezh
* sklêrijenniñ
* sklêrijennus

#### Gerioù kevrennek

* damsklêrijenn

#### Troidigezhioù

* kembraeg : golau
* alamaneg : Licht
* galleg : lumière ; éclaircissement
* saozneg : light
* spagnoleg : luz